آسلان
آسلان یادا آصلان یوخسا آرسلان یادا شئر ،پیشیک کیمیلر حیوانلارینین بیریدیر.

آسلان(Panthera leo) 

آسلان یادا آرسلان، اووزون گؤوده لی، نیسبتن قیسا قیچلی، بؤیوک باشلی، عضله لی و گوجلو قورولوشلو، دونیانین ان بؤیوک دؤرد پیشیگیندن بیریدیر. آچیق بیر اراضی حیوانی اولان آسلان بیر زامانلار آفریقا، آوروپا و آسیادا یاشارکن، گونوموزده آفریقادا بؤیوک صحرانین گونئیینده و آز سایدا هیندیستاندا گؤرولور. آسیا توروندن اولان هیندیستانداکی بیر نئچه یوز آسلان گوجرات اوستانینین «گیر» مئشه سی میلّی پارکیندا سیخی بیر قوروما آلتیندا یاشاماقدادیر. آسلانلار قویروقلا بیرلیکده ۳متره دیر، آغیرلیغی ایسه یاخلاشیق ۲۳۰کیلویا قدردیر، دیشی لر هارداسا بونون یاریسی قدردیر. توکلری قهوه رنگی ساری دیر. ارکگین یئله سی (یالی) قهوه رنگی ساریدان قارایا قدر دئییشر. گئنیش آلینلی، گوجلو چنه لی، اووزانیب چکیلن جایناقلی دیر. قویروغونون اوجو پوسکولودور. ارکک آسلانین باشینین اطرافی اووزون و گؤزل بیر یئله ایله بزکلی دیر. چیگینلرینین اووزرینه قدر داغیلان یئله، غضبلندیگی زامان قاباریر. اسارت ده اولان آسلانلارین یئله لری وحشی آسلانلارینکیندان عومومیتله داها اووزون و گووردور.
آسلانلار بیربیرلری ایله بؤلگه مولکیتی اۆچون دؤیوشر. عومومیتله بۇ اؤلومله ده سونوجلانا بیلیر. آسلانلارین جایناقلاری و دیشلری چوْخ کسکیندیر. آسلانین اؤزل کوکره مه سی آخشام چاغلاری و گون دوغمادان اؤنجه ائشیدیلر، کوکره مه یه قاریشیق اؤکسوره یه بنزر بیر سسده چیخاریر. آسلانلار دونیا اووزرینده یاشایان پیشیک توورلری ایچینده ان ایجتیماعی یاشایان تووردور. دیگر بوتون پیشیک جینس لری یالنیز یاشاماغی ترجیح ائدر کن آسلانلار بؤیوک قوروپلار اولوشتوران تک پیشیک توورودور. آسلانلار بیر یادا داها چوْخ عائیله دن اولوشان قوروپلار حالیندا یاشار. مودافیعه و اُو سیراسیندا بیرلشن آسلانلار، اُولارینی قوالار یادا پوسقویا دوشورر. اورتالاما بیر آفریقا آسلانینین سورعتی ساعاتدا ۵۵کیلومتره یه چاتا بیلیر. آنجاق بۇ سورعتینی ساده جه قیسا بیر سوره دوام ائتدیره بیلیر. بؤیوک بیر اوستالیق و کورنازلیقلا (حیله گرلیکله) باغلی یئرلره گیرمه یی باشاران آسلان، آغزیندا داشیدیغی ایری اُوو ایله بیرلیکده حاصارلاری دا راحاتجاسینا آشا بیله جک قدر گوجلو و چئویکدیر. عومومیتله اینساندان قاچینماقلا بیرلیکده، اُولانما قابیلیتینی ایتیرمیش یاشلی آسلانلار سیخ سیخ (موکرر) اینسانلارادا سالدیرارلار. آسلانلار ایکی یاشیندا جوفتلشمه یه باشلار. لاکین تام یئتکینلیگه بئش یاشیندا چاتار. ارککلرین بیردن چوْخ جوفتلری واردیر. حامیله لیک سوره سی ۱۰۵–۱۱۲ گون آراسیندا دئییشیر. دیشی بیر دوغوشوندا ۲–۵ آراسی بالا دونیایا گتیریر. یئنی دوغولان بالالار کوردور. آیریجا کورکلریده خاللی دیر. گؤزلری دوغومدان آلتی گون سونرا آچیلیر. آنا، بالالاری اوچ آیلیق کن سوتدن آچار و اونلارا اُولانما درس لری وئرمه یه باشلار. اسیر ائدیلمیش آسلانلار عومومیتله ایلده بیر دفعه، دوغادا یاشایانلارایسه ایکی ایلده بیر دوغار.

گؤرونتولر

خاریجی کئچیدلر 
 Species portrait Lion; IUCN/SSC Cat Specialist Group
 
 
 Battle at Kruger: Video of a pack of lions fighting against a crocodile and buffaloes over a kill.
 
 
 
 
  Example of a fund and its projects about the research and conservation of the lion.
  Description article

قایناقلار 

حئیوانلار
Panthera
Apex predators
Felids of Africa
Man-eating species
Mammals of Sub-Saharan Africa
National symbols of Burundi
National symbols of Chad
National symbols of Kenya
National symbols of Malawi
National symbols of Morocco
National symbols of Sierra Leone
National symbols of Singapore
National symbols of South Africa
National symbols of Sri Lanka
National symbols of Eswatini
National symbols of the Republic of the Congo
National symbols of Togo
National symbols of Tunisia
Vulnerable animals
Vulnerable biota of Africa
Extant Pliocene first appearances
Mammals described in 1758
ویدئو کلیپلری اولان مقاله‌